รัฐบาลไทย-ข่าวทำเนียบรัฐบาล-พลเอก ประวิตรฯ รองนายกรัฐมนตรี ห่วงสถานการณ์ช่วงท้ายฤดูฝนเดือน ส.ค.-ต.ค.64 มอบกองอำนวยการน้ำแห่งชาติประเมินสถานการณ์ เตรียมแผนรับมือบริหารจัดการน้ำอย่างรอบคอบและรัดกุม
วันศุกร์ที่ 13 สิงหาคม 2564
พลเอก ประวิตรฯ รองนายกรัฐมนตรี ห่วงสถานการณ์ช่วงท้ายฤดูฝนเดือน ส.ค.-ต.ค.64 มอบกองอํานวยการน้ําแห่งชาติประเมินสถานการณ์ เตรียมแผนรับมือบริหารจัดการน้ําอย่างรอบคอบและรัดกุม
พลเอก ประวิตร วงษ์สุวรรณ รองนายกรัฐมนตรี ห่วงสถานการณ์ช่วงท้ายฤดูฝนเดือน ส.ค.-ต.ค.64 มอบกองอํานวยการน้ําแห่งชาติประเมินสถานการณ์ เตรียมแผนรับมือบริหารจัดการน้ําอย่างรอบคอบและรัดกุม ป้องกันผลกระทบที่จะเกิดขึ้นกับประชาชน
วันนี้(13สิงหาคม2564)พลเอก ประวิตร วงษ์สุวรรณ รองนายกรัฐมนตรี ในฐานะผู้อํานวยการกองอํานวยการน้ําแห่งชาติ(กอนช.)เป็นประธานการประชุมกองอํานวยการน้ําแห่งชาติ ครั้งที่ 3/2564 ผ่านสื่ออิเล็กทรอนิกส์(Video Conference)เพื่อติดตามความก้าวหน้าการดําเนินงานตาม10มาตรการรับมือฤดูฝนปี2564ในช่วงท้ายฤดูฝนระหว่างเดือนสิงหาคม-ตุลาคม2564โดยมี ดร.สมเกียรติ ประจําวงษ์ เลขาธิการสํานักงานทรัพยากรน้ําแห่งชาติ (สทนช.) นายสําเริง แสงภู่วงค์ รองเลขาธิการ สทนช.และหน่วยงานคณะทํางานภายใต้กองอํานวยการน้ําแห่งชาติ อาทิ กระทรวงมหาดไทย กระทรวงเกษตรและสหกรณ์ กระทรวงกลาโหม กรมชลประทาน กรมเจ้าท่า กรมโยธาธิการและผังเมือง กรมส่งเสริมการปกครองท้องถิ่น กรมส่งเสริมการเกษตร กรุงเทพมหานคร สํานักงานพัฒนาเทคโนโลยีอวกาศและภูมิสารสนเทศ (องค์การมหาชน) เป็นต้น เข้าร่วมการประชุม
รองนายกรัฐมนตรี เปิดเผยว่า ประเทศไทยยังเหลือช่วงเวลาอีก 3 เดือน ก่อนจะสิ้นสุดฤดูฝนในปีนี้ โดยกรมอุตุนิยมวิทยาได้คาดการณ์ไว้ว่าเดือนสิงหาคม-กันยายน จะเป็นช่วงที่มีฝนตกชุกหนาแน่นที่สุด คิดเป็น 60 – 80%ของพื้นที่ กับมีฝนหนักหลายพื้นที่และหนักมากในบางแห่ง ซึ่งอาจก่อให้เกิดสภาวะน้ําท่วมฉับพลัน น้ําป่าไหลหลาก รวมทั้งมีโอกาสสูงที่จะมีพายุหมุนเขตร้อน(ดีเปรสชั่นโซนร้อนและไต้ฝุ่น)เคลื่อนผ่านประเทศไทยตอนบน บริเวณภาคตะวันออกเฉียงเหนือและภาคเหนือ ส่วนเดือนตุลาคมคาดการณ์ว่า ภาคกลาง ภาคตะวันออกและภาคใต้ยังคงมีฝนตกชุกหนาแน่น กับมีฝนตกหนักหลายพื้นที่และหนักมากในบางแห่ง ในวันนี้จึงได้เรียกหน่วยงานที่เกี่ยวข้องมาร่วมประชุมเพื่อติดตามความคืบหน้าในการดําเนินการของแต่ละหน่วยงานตาม10มาตรการรับมือฤดูฝน ปี2564ที่คณะรัฐมนตรีได้มีมติเห็นชอบ พร้อมได้มอบหมายให้ทุกหน่วยงานเร่งรัดเตรียมพร้อมรองรับสถานการณ์น้ําและป้องกันผลกระทบที่จะเกิดขึ้นแก่ประชาชนให้มีประสิทธิภาพและเกิดประโยชน์สูงสุด โดยที่ประชุมวันนี้ได้มีการประเมินพื้นที่เสี่ยงอุทกภัย การเตรียมความพร้อมพื้นที่ลุ่มต่ําทุ่งบางระกําและพื้นที่อื่น ๆ ในการรับน้ําหลาก ความพร้อมของคันกั้นน้ํา เครื่องสูบน้ํา อุโมงค์ระบายน้ํา รวมไปถึงการกําจัดสิ่งกีดขวางทางน้ํา การกําจัดผักตบชวาและการกําจัดขยะในคลอง และได้เน้นย้ําในเรื่องการสื่อสารสร้างการรับรู้ให้ประชาชนได้รับทราบข้อมูลสถานการณ์น้ํา รวมทั้งการดําเนินการของหน่วยงานเพื่อลดผลกระทบที่อาจเกิดขึ้นกับประชาชนอย่างต่อเนื่องและทั่วถึงด้วย
ด้าน เลขาธิการสํานักงานทรัพยากรน้ําแห่งชาติ (สทนช.) ในฐานะรองผู้อํานวยการ กอนช. เปิดเผยว่า ปัจจุบันสถานการณ์น้ําในแหล่งน้ําทั่วประเทศ ยังสามารถรองรับน้ําได้อีก 41,496ล้าน ลบ.ม. โดยจากการประเมินพื้นที่เสี่ยงอุทกภัยพบว่า เดือนสิงหาคม2564 -มกราคม2565มีพื้นที่เสี่ยงอุทกภัย จํานวน2,988ตําบล630อําเภอ กระจายอยู่ในพื้นที่71จังหวัดทั่วประเทศ(ปัจจุบันประเทศไทยมี7,255ตําบล878อําเภอ76จังหวัด จากข้อมูลทางการปกครอง ณ วันที่31ธ.ค.63)แบ่งเป็น ภาคเหนือ 847 ตําบล167 อําเภอ17จังหวัด ภาคตะวันออกเฉียงเหนือ846ตําบล201อําเภอ19จังหวัด ภาคตะวันออก124ตําบล38อําเภอ7จังหวัด ภาคตะวันตก45ตําบล23อําเภอ4จังหวัด ภาคกลาง427ตําบล67อําเภอ10จังหวัด และภาคใต้699ตําบล134อําเภอ14จังหวัด ในขณะที่การเตรียมความพร้อมพื้นที่ลุ่มต่ําเพื่อรับน้ําหลากในพื้นที่ภาคกลางที่ทุ่งบางระกํา จังหวัดพิษณุโลก ได้ทําการเพาะปลูกข้าวตั้งแต่วันที่1เมษายน2564ในพื้นที่0.265ล้านไร่ เริ่มเก็บเกี่ยวแล้ว0.165ล้านไร่ คิดเป็น62%ปัจจุบันอยู่ในระหว่างทยอยเก็บเกี่ยวและจะเริ่มรับน้ําเข้าทุ่งได้ประมาณต้นเดือนกันยายน 2564 ในความจุราว 400 ล้าน ลบ.ม. เพื่อหน่วงน้ําเก็บไว้ในทุ่ง ลดปริมาณน้ําที่จะลงไปสมทบในพื้นที่ตอนล่าง และมีแผนระบายน้ําออกจากทุ่งในช่วงเดือนพฤศจิกายน2564ในส่วนพื้นที่เพาะปลูกข้าว12ทุ่งตอนล่าง เกษตรกรเริ่มเพาะปลูกในวันที่1พฤษภาคม2564ปัจจุบันเพาะปลูกแล้ว1.023ล้านไร่ คิดเป็น89%และจะเริ่มรับน้ําเข้าทุ่งประมาณปลายเดือนกันยายน2564โดยสามารถรับน้ําได้ถึง1,200ล้าน ลบ.ม. ทั้งนี้ สําหรังพื้นที่ทุ่งพระยาบรรลือและทุ่งรังสิตตอนใต้ จะไม่มีแผนการรับน้ําเข้าทุ่งในปีนี้ เนื่องจากจะใช้เป็นทางน้ําผ่านไปยังระบบระบายน้ําในพื้นที่ตอนล่างและเร่งระบายออกสู่ทะเลต่อไป
นอกจากนี้ ในภาคตะวันออกเฉียงเหนือ กอนช.ยังเตรียมแผนการรับน้ําเข้าทุ่งในพื้นลุ่มต่ําลําน้ํายัง (ทุ่งนางาม) ต.นางาม อ.เสลภูมิ จ.ร้อยเอ็ด โดยเกษตรกรได้เริ่มเพาะปลูกแล้วตั้งแต่ช่วงกลางพฤษภาคม2564จํานวน46,491ไร่ คาดว่า จะเก็บเกี่ยวช่วงกลางเดือนกันยายน 2564 และจะสามารถเป็นพื้นที่รับน้ําหลากได้ประมาณ45,000ไร่ ส่วนในภาคตะวันออกในพื้นที่ลุ่มต่ําลําน้ําบางพลวง จะสามารถรับน้ําเข้าทุ่งในพื้นที่เริ่มตั้งแต่บริเวณด้านแม่น้ําปราจีนบุรีที่ อ.กบินทร์บุรี จ.ปราจีนบุรี ไปตามแม่น้ําปราจีนบุรี ผ่าน อ.ศรีมหาโพธิ อ.เมืองปราจีนบุรี อ.บ้านสร้าง คิดเป็นพื้นที่ประมาณ21,000ไร่ โดยสามารถใช้เป็นพื้นที่รับน้ําเข้าทุ่งได้ในช่วงเดือนสิงหาคม ถึงตุลาคม2564ทั้งนี้ กอนช.จะดําเนินการตาม 10 มาตรการรับมือฤดูฝนปี 2564 ในช่วงท้ายฤดูฝนอย่างเคร่งครัดเพื่อป้องกันผลกระทบและลดความเสียหายต่าง ๆ ที่อาจเกิดขึ้นกับประชาชน
----------------------